open-index/open-wikipedia-markdown huggingface dataset:
Europavei 65 (Sverige)

**Europavei 65 (Sverige)** er en stamvei som går mellom Malmö og Ystad i Sverige. Den er 58 km lang og er en del av europavei 65.

## Knutepunkter

;Malmö kommune
* Malmö
* Malmö Jägersro
*   Malmö Fredriksberg
;Svedala kommune
* Svedala 
*Svedala Ö  → til 
;Skurup kommune
* Skurup 
;Ystad kommune
* Ystad 

## Se også
*Europavei 65

## Referanser
Epifyse (bein)

**Epifysen** er den runde enden på en rørknokkel. Epifysen er fylt med rød benmarg, som produserer erytrocytter, eller røde blodceller. Vekstsonen er lokalisert der hvor epifysen møter metafysen.

## Anatomisk oppbygning
Epifysens ende er kledd av brusk. Ytre lag består av benvev, kjernen av benmarg.

## Patologi
### Slipped Capital Femoral Epiphysis
**Slipped capital femoral epipysis** (SCFE) er en hoftelidelse som kan oppstå hos ungdommer. Av grunner som ikke er godt forstått, glir øvre ende av femur bakover. Dette skyldes svakhet i vekstplaten. Oftest utvikler det seg i perioder med akselerert vekst, kort etter pubertetens begynnelse.

### Cleidocranial dysplasi
Cleoidocranal dysplasi, en sykdom som rammer hele skjelettet, fører til kjegleformete epifyser

## Referanser
Liste over Færøyenes finansministre

**Finansministeren** (færøysk: *landsstýrismaðurin í fíggjarmálum*) er en ministerpost i Færøyenes regjering. Departementsstrukturen i den færøyske sentralforvaltningen ble innført ved en forvaltningsreform i 1998.

## Referanser
Borgå domkirke

**Borgå domkirke** (finsk: Porvoon tuomiokirkko) er en stenkirke i sentrum av Borgå i Finland. Kirken ble påbegynt på 1200-tallet og fikk sin nåværende form rundt 1480. På samme sted var tidligere en stenkirke, som sannsynligvis erstattet en enda eldre trekirke. Kirkens arkitektur er omtrent som tilsvarende kirker rundt byen, men betydelig større, en del trekk som minner om baltisk og nordtysk teglgotikk kan spores.

Ved Borgå lantdag i 1809 ble Borgå domkirke brukt til den høytidelige åpningen.

## Referanser


## Eksterne lenker
* Domkirkens nettsted (på finsk og svensk)
Dunn og Dunn-modellen

**Dunn og Dunn-modellen** er en pedagogisk tilnærmingsmåte som tar utgangspunkt i arbeidet til ekteparet Rita og Kenneth Dunn.

Metoden ble utviklet i 1967 og har blitt gjenstand for mye forskning. 

Modellen tar utgangspunkt i to teorier:
*Læringstiler
*Hjernehalvdelenes ulike funksjoner

## Læringstiler
En læringsstil defineres som: ”Hvordan den enkelte konsentrer seg og absorberer, bearbeider og beholder ny og vanskelig informasjon.”  
Pga enkeltpersoners ulike biologiske og egenutviklede egenskaper vil en læremetode som er effektiv for noen elever være ineffektiv for andre.

Modellen legger til grunn at:

*De fleste er i stand til å lære.
*Alle har sterke sider, men forskjellige mennesker har ulike styrker.
*Ulike læringsmiljøer, materiell og oppgaver responderer til ulike sansepreferanser og gir ulike læringsstiler.
*Den enkeltes sansepreferanser kan kartlegges.
*Når opplæringen er tilrettelagt mht til deltakernes preferanser, oppnår de bedre resultater.

## Ulike sansepreferanser
*Auditiv     = Auditive personer liker å lære ved å lytte. 
*Visuell     = Visuelle personer husker best det de har lest og sett på bilder. 
*Taktil      = Taktile personer liker å ta og føle på ting.
*Kinestetisk = Kinestetiske personer liker å være i bevegelse når de lærer.

## Norske erfaringer
Flere norske barne- og ungdomsskoler har forsøkt metodene:.
Stathelle skole i Bamble
Bjørnemyr skole i Nesodden
Fjellstrand skole på Nesodden
Skotfoss skole i Skien
Hvalstad skole i Asker
Risenga ungdomsskole i Asker
Gerhard Schönings skole i Trondheim

## Referanser


## Eksterne lenker
* Learning Styles 
* Prosjekt Skien kommune
Torrey Mosvold

**Torrey Josef Mosvold** (født 9. juli 1910 i Farsund, død 18. oktober i 1995) var en norsk skipsreder og industribygger.

Han var sønn av skipsreder Martin Mosvold fra Farsund som etablerte Mosvold Shipping i 1910. I sin tid var dette et omfattende industri- og shippingkonsern, særlig i etterkrigstiden og fram til tankkrisen på 1970-tallet. Det omfattet Wallboard-fabrikken (nå Hunton Fiber) på Vennesla, Fibofabrikken og en hanskefabrikk i Lyngdal, Mandal Stål, fergetrafikk over Skagerrak (nå Color Line), store møbelfabrikker i Etiopia og Indonesia, og forsikringsselskapene Norrøna og Norden.

Mosvold ble utnevnt til ridder av 1. klasse av St. Olavs Orden i 1971.

## Referanser


## Kilder
* Edv. Tinnesand: *Torrey Mosvold – Mitt liv*, 1982
* Torrey Mosvold hos SNL
* Mosvold: A Norwegian Name for Quality in Ethiopia, Norges ambassade i Etiopia
Elisabeth Songe Gryting

**Elisabeth Songe Gryting** (født 21. desember 1988) er en norsk politiker (Sp). Hun var 19 år da hun ble valgt som formannskapsrepresentant i Gjerstad kommune ved valget i 2007.

Gryting kommer fra kommunen Gjerstad, lengst øst i Aust-Agder.

## Referanser
Egil Fredriksen (1942)

**Egil Fredriksen** (født 10. mai 1942 i Oslo, død 9. august 2020 i Oslo) var en norsk fjellklatrer. 

Egil Fredriksen ble medlem av Norsk Tindeklub 1991 og ble valgt til leder fra 1993. I hans formannsperiode på 15 år ble det utgitt to store bøker om klatring og fjellsport og en tredje om tindeklubbens historie gjennom 100 år ferdig. Tre nye førere for ruter i Innerdalen og Jotunheimen har det også blitt i Fredriksens formannsperiode. Egil Fredriksen har vært med i styret for Kolsås Klatreklubb på 1980-tallet, vært instruktør i klubben og sto for utgivelsen av boken *Kolsås – klatreparadis og naturperle* sammen med Hans Eidstuen og Ola Hanche-Olsen, en bok som kom ut i 1992. 
Fredriksen har gjort en rekke bestgninger i inn- og utland og har også vært en isklatrer. 

## Referanser
USA under Vinter-OL 1924

**USA under Vinter-OL 1924**. Tjuefire sportsutøvere, tjueto menn og to kvinner, fra USA deltok i seks sporter under Vinter-OL 1924 i Chamonix. USA kom på femteplass med en gull-, to sølv og en bronsemedalje.
 
## Medaljer

## Medaljevinnerne

* Anders Haugen kom på fjerdeplass, men senere ble det oppdaget at det hadde bli gjort en regnefeil som medførte at Thorleif Haug feilaktig hadde fått bronsemedaljen. Haugen fikk  bronsemedaljen først over femti år senere, av Thorleif Haugs datter, under en seremoni i Oslo 17. september 1974. 
  
## Eksterne lenker
*  United States at the 1924 Chamonix Winter Games  på Sports-reference.com/olympics
Sveits under Vinter-OL 1924

**Sveits under Vinter-OL 1924**. Tretti sportsutøvere, alle menn, fra Sveits deltok i sju sporter under Vinter-OL 1924 i Chamonix. Sveits kom på fjerdeplass med to gull- og en bronsemedalje.

## Medaljer

## Medaljevinnerne
Arnestad skole (Asker)

**Arnestad skole** er den største barneskolen i Asker og er lokalisert ved Vollen i nærheten av sjø, kystkultursti, skog, dammer og kulturlandskap. Den har ca. 500 elever fordelt på syv trinn. Elevene kommer hovedsakelig fra nærområdene Vollen, Arnestad, Sjøstrand og Bjerkås. Der er en spesialavdeling som gir et tilrettelagt undervisningstilbud til barn med spesielle behov. Skolen er nabo til Vollen ungdomsskole. Ungdomsskolen og barneskolen deler idrettshallen. Skolen har også et eget skolekorps og er det eneste i Asker med egen drilltropp.

## Annet
Skolen er bygget på gården Arnestads grunn, på eiendommen hvor skipsverftet som bygde Roald Amundsens polarskute Maud i 1916 lå.

Skolen er utstyrt med idrettshall istedenfor tradisjonell gymsal.

## Referanser


## Eksterne lenker
* Skolens hjemmeside
* Skoleporten
Georges Gautschi

**Georges Harold Roger Gautschi** (født 6. april 1904, død 12. februar 1985) var en sveitsisk kunstløper som deltok i de olympiske vinterleker 1924 i Chamonix.

Gautschi vant en olympisk bronsemedalje i kunstløp under Vinter-OL 1924 i Chamonix. Han kom på tredjeplass i mennenes konkurranse bak svenske Gillis Grafström og Willy Böckl fra Østerrike.

## OL-medaljer
* 1924  Chamonix -  Bronse i kunstløp, menn

## Eksterne lenker
*
Husfred

**Husfred** (*Soleirolia soleirolii*) er en eviggrønn, krypende staude. Den danner puter og dekker flater med en tykkelse på ca. 5 cm. Stenglene er glassaktige og trådtynne. De bærer spredte blader, som er runde med hel rand. Formen er varierende, og bladene er ensartet gressgrønne på begge sider. Blomstringen skjer i alle milde perioder av året. Blomstene er grønne, og sitter nesten helt skjult i bladhjørnene. Frukten er en nøtt.

Stenglene danner meget lett rot på steder der de er i kontinuerlig kontakt med jorden. Avrevne stengler som ligger fuktig kan rekke å danne røtter før de visner. 

Planten stammer fra Balearene, Korsika og Sardinia, der de vokser på milde og skyggefulle steder. Den er også naturalisert mange steder i kystnære områder, f.eks. i Bretagne, Normandie, Wales og Irland.

I Nord-Europa er husfred en vanlig stueplante. Den er nøysom, men krever konstant fuktighet.

## Referanser




## Eksterne lenker
*
De fire moderniseringer

**De fire moderniseringer** (kinesisk: 四个现代化/四個現代化, pinyin: *Sì ge xiàndàihuà*) er et økonomisk reformprogram i Folkerepublikken Kina som går tilbake til 1975 og den kinesiske statsminister Zhou Enlai. I 1978, to år etter Mao Zedongs død, besluttet det kinesiske kommunistparti seg for å virkeliggjøre dette programmet, som tok sikte på modernisering av landets industri, landbruk, forsvar, og dets vitenskap og teknikk.

De første endringene fant sted på landet. Folkekommunene ble oppløst og jorden gitt tilbake (om enn bare som forpaktet land) til bøndene; dermed skapte man grunnlaget for en jordbruksproduksjon som skapte overskudd over produksjonskvotene. Dette overskuddet kunne bøndene selge med gevinst på markedene. På mindre enn åtte år ble landbefolkningens gjennomsnittsinntekt tredoblet. 

Men det ble opprettelsen av spesielle økonomiske soner i flere av kystprovinsene fra og med 1980 som ble motoren for det kinesiske økonomiske under. Man tillot både grunnleggelse av private bedrifter og skapte de rettslige rammebetingelser for tilstramning av utenlandske investeringer. 

Snart skulle kinesiske borgerrettsforkjempere kreve mer. En av dem, Wei  Jingsheng, krevde mot slutten av 1978 i en dazibao ved den såkalte Demokratimuren utenfor et bussdepot sentralt i Beijing en «femte modernisering»: Innføring av demokrati. Dette kravet ble møtt med resolutt undertrykkelse av aktivistene.
Sean Faris

**Sean Haroy Faris** (født 25. mars 1982 i Houston i Texas) er en amerikansk modell og skuespiller. Han debuterte som skuespiller i en alder av 17 år.

I 1999 ble Faris kåret til Junior Male Model of the Year. Etter eksamen fra Padua Franciscan High School i 2000, flyttet han til Los Angeles for å begynne som skuespiller.

Han var produsent og spilte hovedrollen i kortfilmen *Manifest Destiny*. I 2010 dukket Faris opp i tre episoder av TV-serien The Vampire Diaries.

## Filmer
* *[[The Brotherhood II: Young Warlocks]]* (V) (2001) – John van Owen 
* *[[Twisted]]* (2001) – Fernando Castillo 
* *[[Pearl Harbor (film)|Pearl Harbor]]* (2001) – Danny's Gunner 
* *[[Sleepover]]* (2004) – Steve Phillips 
* *[[Yours, Mine & Ours]]* (2005) – William Beardsley 
* *[[Never Back Down]]* (2008) – Jake Tyler 
* *[[Forever Strong]]* (2008) – Rick Penning 
* *[[Brooklyn to Manhattan]]* (2008) – Logan 
* *[[Manifest Destiny]]* (2008) – n/a 
* *[[Ghost Machine]]* (2009)- Tom 
* *[[The Glass Eye]]* (2009) – Danny 
* *[[Amsterdam (film)|Amsterdam]]* (2009) – Caden 
* *[[King of Fighters]]* (2010) – Kyo

## Serier
* *[[Undressed]]* (2001–2001) – Darren 
* *[[Even Stevens]]* (2002) – Scott Brooks – Where in the World Is Pookie Stevens? 
* *[[House Blend]]* (2002) – Chris Reed 
* *[[Maybe It's Me]]* (2002) – n/a – The Prom Episode 
* *[[Smallville]]* (2002) – Byron Moore – Nocturne 
* *[[Eve]]* (2003) – Chip – Player Down 
* *[[One Tree Hill]]* (2003) – High School Guy – The Search For Something More 
* *[[Boston Public]]* (2004) – Troy Mooney – Chapter Seventy-Nine 
* *[[Life As We Know it]]* (2004–2005) – Dino Whitman 
* *[[Reunion]]* (2005–2005) – Craig Brewster
* *[[The Vampire Diaries]]* (2009/2010) – Random Vampire

## Produksjon
* Manifest Destiny (2008) 
* The Glass Eye (2008)

## Eksterne lenker
*
Torgeir Silseth

**Torgeir Silseth** (født 23. september 1963) er en norsk forretningsmann og hotelleder fra Batnfjordsøra i Møre og Romsdal. Silseth tok fagbrev som kokk ved Quality Hotel Grand i Kristiansund, og er videre utdannet fra Norsk Hotellhøgskole, som i dag er en del av Universitetet i Stavanger. Silseth overtok jobben som administrerende direktør i Choice Hotels Scandinavia etter Petter Stordalen 7. februar 2006.

Silseth ble i 2007 kåret til årets toppleder i reiselivsbransjen på Grand Travel Awards. I 2012 ble han kåret til årets CEO i Europa av bransjeorganisasjonen HSMAI. Han fikk i 2023 hedersprisen på Grand Travel Awards sammen med Morten Thorvaldsen.

Silseth er gift med Linda Bernander Silseth. De har to barn sammen.

## Karriere
* Administrerende direktør ved Quality Hotel Hafjell fra 1991 til 1996.
* Driftsdirektør Choice Hotels Scandinavia fra 1996 til 1999.
* Visekonsernsjef Choice Hotels Scandinavia fra 1999 til 2006.
* Administrerende direktør Strawberry (tidl. Nordic Choice Hotels) fra 2006- 
* Styreleder, Nordic Leisure Travel Group, operatørselskapet bak reiseselskapet Ving, fra 2019- 

## Referanser
Østerrike under Vinter-OL 1924

**Østerrike under Vinter-OL 1924**. Fire sportsutøvere, to menn og to kvinner, fra Østerrike deltok i en  sport, kunstløp, under Vinter-OL 1924 i Chamonix. Østerrike kom på tredje  plass med to gull- og en sølvmedalje.

## Medaljer

## Medaljevinnerne
Den fransk-flamske skolen

**Den fransk-flamske skolen** (eller **Den nederlandske skole**) er en musikkhistorisk betegnelse for tiden mellom 1420 og 1600. Skolens musikkhistoriske betydning ligger i utviklingen av polyfonien og  kontrapunktikken som Giovanni Pierluigi da Palestrina perfeksjonerte.

Den fransk-flamske tidsalderen begynte med at tersen og seksten ble godkjent som et konsonant intervall, en endring framfor alt hjulpet fram av John Dunstaple og fauxbourdonteknikken.

Den fransk-flamske skolen blir gjerne delt opp i fem perioder for å hjelpe til med beskrivelsen av periodenes  særtrekk, men i virkeligheten flyter periodene jevnt over i hverandre uten store brudd.

## Retninger innen den fransk-flamske skolen
### ca. 1420-1450
*Guillaume Dufay
*Gilles Binchois
Perioden kalles gjerne Den burgundiske skolen. Det burgundiske rike var på 1400-tallet et av de mektigste og mest stabile i et Vest-Europa som ellers var preget av hundreårskrigen. Her samlet tidens beste og mest kreative musikere og komponister seg med Guillaume Dufay som den første store renessansekomponist.

De burgundiske komponistenes stil var en reaksjon mot den overdrevent komplekse og manierte stil som kjennetegnet musikkstilen Ars subtilior sist på 1300-tallet. Nå ble stilen klarere og mer flytende, en populær genre var for eksempel flerstemmige kjærlighetssanger. Messene blir en egen musikkform, og firstemmighet er normen. 

### ca. 1450-1480
*Johannes Ockeghem
*Antoine Busnois
Det ble nå utviklet en mer kompleks, kontrapunktisk stil med variert tekstur og bruk av kanon.

### ca. 1480-1520
*Josquin des Prez
*Heinrich Isaac
På denne tiden forsøkte man å oppnå likeverdighet mellom alle stemmene. Det var tett kontakt mellom det flamske området og Italia, og mange musikere reiste til Italia slik at det oppsto en forbindelse mellom den nederlandske kunsten og de italienske folkesangformene Laudi og Frottola.

### ca. 1520-1550
*Adrian Willaert
*Nicolas Gombert
*Clemens non Papa
Fra og med nå var det en ganske restriktiv bruk av dissonanser, og normen var fem- eller seksstemmighet. Cantus firmus mistet sin betydning. Parodimessen oppsto.

### ca. 1550-1600
*Orlando di Lasso
*Philipp de Monte
*Giovanni Pierluigi da Palestrina
På midten av 1500-tallet oppsto mange ulike stilarter og «skoler». En av de mest berømte komponistene fra den sene renessansen er Palestrina som tilhørte den romerske skole og som fikk stor betydning for utviklingen av  den romersk-katolske kirkemusiken med sine ca. 700 verker, deriblant 104 messer og 250 motetter.

## Tidslinje for komponister i den fransk-flamske skole

## Noen musikkformer
*Messe
*Parodimesse
*Diskantmesse
*Motett
*Madrigal

## Kilder
* Om renessansemessen (tysk)
* Parodimesse (dansk)
Finland under Vinter-OL 1924

**Finland under Vinter-OL 1924**. Sytten sportsutøvere, alle menn, fra Finland deltok i seks grener under Vinter-OL 1924 i Chamonix. På den uoffisielle medaljestatistikken ble Finland nest beste nasjon med fire gull-, fire sølv og tre bronsemedaljer.

## Medaljer

## Medaljevinnerne

## Nordiske grener

### Langrenn

### Kombinert

### Skihopp

## Hurtigløp på skøyter

**[[Hurtigløp på skøyter under Vinter-OL 1924 – Sammenlagt herrer|Sammenlagt]]** 
Distanser: 500 meter, 1&nbsp;500 meter, 5&nbsp;000 meter og 10&nbsp;000 meter.

## Eksterne lenker
* 
* Finland at the 1924 Chamonix Winter Games  på www.sports-reference.com
Ås videregående skole

**Ås videregående skole** er en videregående skole i Ås kommune i Akershus. Skolen ble etablert som *Follo yrkesskole* 28. oktober 1950.

Ås videregående skole er den største videregående skolen i Akershus med 1400 elever. 

## Utdanningstilbud
Ås vgs er en kombinert skole med åtte utdanningsprogram fordelt på 3 studieforberedende og 5 innen yrkesfag:

* Studiespesialisering, med språk, samfunnsfag og økonomi (SSØ) og realfag
** Vg3 påbygging til generell studiekompetanse
* Idrettsfag med toppidrett og breddeidrett
* Kunst, design og arkitektur
* Elektro og datateknologi
** Vg2 data og elektronikk, elenergi, kulde, varmepumpe- og ventilasjonsteknikk og Vg3 dataelektronikerfaget
* Frisør, blomster, interiør og eksponeringsdesign
** Vg2 frisør og interiør og eksponeringsdesign, Vg3 interiør
* Teknologi- og industrifag
** med Vg2 bilskade, lakk og karosseri og bilmekaniker, lette kjøretøy,  arbeidsmaskiner og industriteknologi
* Helse- og oppvekstfag
** Vg2 helsearbeiderfag og helseservicefag og Vg3 apotekteknikk
* International Baccalaureate, IB-linje
* Norskopplæring for minoritetsspråklige elever fra 16 til 19 år, på avdeling Ullevål
* Tilrettelagt opplæring innen helse- og oppvekstfag, håndverk, design og produktutvikling og studiespesialisering

## Historie
Undervisningen ved Follo yrkesskole startet formelt opp i tyskerbrakkene ved Ås stasjon allerede høsten 1948. Skolen bestod da av mekanikerelever. I 1950 var den offisielle åpningen. Til skoleåret 1962-1963 hadde søkertallene økt, og skolen ble utvidet med to nye bygg tatt i bruk, og nye tilbud innen kjole- og draktsøm, tekniske assistenter og bilmekanikere kom til.

I 1965 hadde skolen 246 elever, men behovet for enda flere plasser var til stede. Etter en del politiske drakamper om ønsket størrelse og nytenkning rundt samling av yrkesfaglig skole og gymnas. Høsten 1971 åpnet Ski Gymnas en filial i Ås og høsten 1975 ble Ås Gymnas opprettet. Den nye storskolen ble innviet i 1978, med det nye navnet Ås videregående skole. Skolen hadde da en rekke ulike tilbud, som allmennfag, handels- og kontorfag, idrettsfag og forberedende undervisning for elever med særskilte behov i tillegg til opplæring innen yrkesfagene.

Søkningen til mekaniske fag økte, og på nytt ble det behov for en utvidelse. I 1998 sto påbygget til D-blokka ferdig.

I 2010 ble skolen utvidet ytterligere med et nybygg i to etasjer (F-blokka) som rommer administrasjon, arbeidsrom for lærere, bibliotek, auditorium, gruppe- og klasserom.

I 2019 Ble F-blokka utvidet med en 3 etg for realfag.

I 2020 ble A-blokka revet og blir erstattet av et nytt flott bygg.

### Rektorer
* 2021–: Synnøve Aas Gulvik (fra Bjerke videregående skole)
* 2014–2021: Anne Karin Øksnevad (fra Ski videregående skole)

## Referanser


## Eksterne lenker
* 
* «Rektor og ledelsen», *Ås videregående skole*
* «Undervisningstilbud», *Utdanning.no*
Humlehjertene

***Humlehjertene*** er en roman av den norske forfatteren Ola Bauer, utgitt i 1980. Den inngår i en halvbiografisk trilogi, som forøvrig består av romanene *[[Graffiti (roman)|Graffiti]]* (utgitt i 1976 under psevdonymet *Jo Vendt*) og *[[Bulk (roman)|Bulk]]* (1978).

Hovedpersonen *Jo Vendt* oppholder seg i Paris fra 1967-69 og blir vitne til studentopprøret i 1968. Selv klarer han ikke å knytte seg helhjertet til noen av de rivaliserende studentgruppene, og ender derfor opp som formann i den anarkistiske tomannsgruppen «Humlehjertene» sammen med sin finske kjæreste.

Boken har blitt karakterisert som en «trist og vakker bok full av humor».

## Referanser
Vidar Schanche

**Vidar K. Schanche** (født 5. juli 1978) er en norsk jazz-musiker som har base i Stavanger og spiller nasjonalt og internasjonalt.
## Utdannelse og jobb
Schanche har master i jazz fra Leeds College of Music (2006), utdannelse i jazzimprovisasjon og komposisjon ved Rogaland musikkonservatorium. Etter å ha bodd og studert i Leeds i tre år, reiste han tilbake til Stavanger i 2003 for å jobbe som gitarlærer ved Stavanger Kulturskole, samt være utøvende frilansmusiker. 

Stipendiat i kunstnerisk forskning ved UIS, Fakultetet For Utøvende Kunstfag 2018- 
## Prosjekter
*medlem i musikerkollektivet Leeds Improvised Music Association (LIMA). 
*spiller gitar i hjembyens Stavanger Kitchen Orchestra som siden 2005 har spilt moderne improvisasjonsmusikk, samtidsmusikk og jazz. 
*Styreleder Kitchen Orchestra fra 2022
*under Maijazz  2014 fremførte han sitt bestillingsverk «Awakening», utgitt 2017
*egen trio *EGG3*  med Ståle Birkeland og Inge Breistein (The Butcher Diaries), Ståle Birkeland og Simon Kaylor (Butcher Red), Ståle Birkeland og Arild Hoem (Doppelgänger). Ga ut debutplaten *Butcher Red* i hjembyen, under Maijazz 2009, mens *The Butcher Diaries* kom i 2014. 
*spilt i Didrik Ingvaldsens Pocket Corner
* Morten Abel
* Gunhild Seims Story Water 
* The Norwegians (Twin Peaks in Concert)
* RobbleRobble
* Hanne Vasshus
* Meberg
* Sebastian Waldejer, 
* Line Larsen 
* Karianne Arntzen Band (gitarist og arrangør)

## Priser og stipend
* 2009 «Kulturbonus» fra Rogalands Avis og Sparebanken Vest.
* 2010 Sparebanken Vest sitt Kunstnerstipend på kr 50 000.
* 2014 Mølsterprisen under Maijazz i Stavanger, 2014.
* 2015 Stavanger Kommunes Kunstnerstipend på  kroner.
* 2017 Rogaland Fylkeskommunes Kunstnerstipend på 100 000 kroner. 

## Referanser


## Eksterne lenker
*http://www.bt.no/kultur/Toff-jazzpunk-200073b.html
*https://www.spv.no/om-oss/nyheter/2014/11/1201_vinnere_sparebanken_vest_kunstnerstipend_2010 
*https://www.nrk.no/rogaland/vidar-schanche-fikk-molsterprisen_-1.11708184
*http://www.dagsavisen.no/rogalandsavis/hedret-under-maijazz-molsterprisen-til-vidar-schanche-1.652144
*http://jazzinorge.no/arrangement/pocket-corner/
*http://www.side2.no/musikk/musikkanmeldelser/tft-fra-vest/3161805.html
*https://web.archive.org/web/20171004223942/http://www.stavanger.kommune.no/no/Tilbud-tjenester-og-skjema/Kultur-idrett-og-fritid/Kultur/Stavanger-kommunes-kulturpris/Kulturprisen-til-Gretelill-og-Sally/
*https://www.nrk.no/rogaland/elsker-twin-peaks-sa-hoyt-at-musikken-blir-konsert-1.12784542
*http://www.aftenbladet.no/kultur/En-drom-av-et-bestillingsverk-36706b.html
*http://www.aftenbladet.no/kultur/Lager-konsert-av-Twin-Peaks-15463b.html
Huskvarna

**Huskvarna** er en tidligere selvstendig svensk by som ligger ved innsjøen Vätterns sydøstlige bredde i Småland.  Huskvarna inngår i byområdet Jönköping og er en «kommunedel» i Jönköpings kommune, Jönköpings län.

Huskvarna hørte tidligere til Hakarps kommune, ble köping i 1907 og fikk byprivilegium (kjøpstadsprivilegium) i 1911.  Sammenslåing med Jönköping by ble diskutert i årenes løp og ble gjennomført som en del av kommunalreformen i 1971.

I 2004 var innbyggertallet i kommunedelen Huskvarna 21 243.  Omgivende kommunedeler er Skärstad, Lekeryd, Tenhult og Jönköping Öster.

Huskvarna kirke ble innviet i 1910 og var tegnet av bygningsingeniør Birger Damstedt fra Husqvarna AB (det daværende Husqvarna Vapenfabriks AB).  Kirkens ytre minner om en norsk stavkirke.

Huskvarnas lavtliggende sentrum er omgitt av bebygde høydedrag som Öxnehaga, Pettersberg og Egna Hem.  Nivåforskjellen er på opp til 120 meter.

En stor det av de lavtliggende områder mot Vättern lå ubenyttet inntil begynnelsen av 1900-tallet.  Gaten Kungsgatan ble lenge kalt «Sista gatan».

Huskvarna er kjent for sine pene hager og sine industrielle tradisjoner.  Fabrikken Husqvarna AB begynte sin produksjon i 1684, og har siden vært en suksessrik virksomhet.  I dag fremstiller den bl.a. motorsager, plenklippere og symaskiner, mens den tidligere hadde våpenproduksjon.  Andre viktige industrier i byen er Saab Training Systems og Carlfors Bruk.

Huskvarna oppstod omkring fabrikken Husqvarna, som ble bygget ved foten av den store fossen som Huskvarnaån har dannet.  Navnet Huskvarna ble tidligere skrevet «husakvarn» og stammer fra middelalderhuset Rumlaborg og en kvern ved fossen.

Fossen har sin begynnelse ved Stensholms bakker og slutter ved Kvarnbron, nedenfor den såkalte Stampabacken.  Fra broen kan man vandre til Turistbron, Ebbes bruk-området eller speiderhytten Örjansgården.

## Kjente personer fra Huskvarna
* Björn Afzelius – sanger, komponist, tekstforfatter og gitarist
* Karin Alvtegen – forfatter
* Birgit Carlstén – skuespiller og sanger
* Sture Dahlström – forfatter og jazzmusiker
* Alfred Dalin – lærer og kulturpersonlighet
* Birger Damstedt – bygningsingeniør ved Husqvarna Vapenfabrik
* Alf Henrikson – forfatter, dikter og journalist ved *[[Dagens Nyheter]]*
* Torsten Lindberg – fotballmålmann (gullmedaljevinner ved OL i 1948) og bordtennisspiller
* Conny Rich – jazzmusiker, kapellmester, fotograf
* Wilhelm Tham – industrimann (Husqvarna Vapenfabrik) og kulturpersonlighet

## Referanser


## Eksterne lenker
*
Imarbu

**Imarbu** er en turistforeningshytte i Aure kommune, Møre og Romsdal. Hytten er eid av Kristiansund og Nordmøre Turistforening og er en selvbetjent hytte. Den ble åpnet sommeren 2004.

## Beliggenhet
Imarbu ligger ved Imarsundet på Ertvågsøya i Aure kommune. Den er tredje hytte på turruten fjordruta ved start i Kristiansund. Nærmeste hytter er Gullsteinvollen (Tustna) og Nersetra (Ertvågsøya).

På andre siden av Imarsundet ligger øyen Stabblandet med fjellene Litløra og Storøra lett tilgjengelig fra sundet. 

## Fasiliteter
Imarbu er bygd på dugnad i 2003&ndash;04. Deler av hytten kommer fra et gammelt fjøs som har stått på Ånes i Aure kommune, dette gir innerveggene i hytten et spesielt preg.

Hytten ligger ved sjøen og det er eget naust som hører til, her finnes to geitbåter som disponeres av de som leier seg opphold på hytten. Det er også tilgjengelig fiskeutstyr, krabbeteiner og mulighet for å koke krabbe i naustet.

Imarbu har 10 sengeplasser fordelt på 3 soverom (2-2-6). Der er også 2 sengeloft med plass til 18 gjester, og det er sovemulighet for 2 personer på stuen.

Hytten er selvbetjent, og er låst med standard DNT-nøkkel.

## Eksterne lenker
* Kristiansund og Nordmøre Turistforening Imarbu
* Den Norske Turistforening Imarbu
Slaget om Yunnan-Burma-veien

**Slaget om Yunnan-Burma-veien** var navnet på det kinesiske inngrepet for å støtte de britisk allierte i felttoget i Burma, som fant sted mellom mars og juni i 1942. Det var de kinesiske styrkene i lag med britiske tropper som kjempet mot Japan. Kampene ble utkjempet i den nordlige delen av Burma, på den strategisk viktige Burmaveien.

De kinesiske troppene bestod av 5. armé, 6. armé og 66. armé og disse var kommandert av generalløytnant Joseph Stilwell, som var leder for den kinesiske ekspedisjonsstyrken. Generalløytnant Luo Zhouying var hans ledende offiser.

I februar 1942 rettet general Luo Zhouying 5. armé mot å bevege seg fra Vest-Yunnan til nærheten av Toungoo og videre sørover i Burma. Fremrykkende elementer av 200. divisjon fra 5. armé ankom Toungoo 8. mars 1942 og tok over forsvarsposisjonene fra britiske styrker. 6. armé ble dirigert til å bevege seg mot grensen mellom Burma og Thailand. De hadde til nå holdt sine posisjoner ved Kunming. Arméens ledende elementer kom til Mawchi, Mongpang og Mongtong i midten av mars. Seinere ankom 66. armé Lashio og Mandalay som en reservestyrke for å støtte de britiske troppene i deres operasjoner.

**Kamper som fant sted under denne operasjonen:**
* Slaget om Tachiao (18.-19. mars 1942)
* Slaget om Oktwin (20.-23. mars 1942)
* Slaget om Toungoo (24.-30. mars 1942)
* Slaget om Yedashe (5.-8. april 1942)
* Slaget om Szuwa-elven (10.-16. april 1942)
* Slaget om Mawchi og Bato (tidlig april 1942)
* Slaget om Bawlake (17. april 1942)
* Slaget om Yenangyaung (17.-19. april 1942)
* Slaget om Pyinmana (17.-20. april 1942)
* Slaget om Loikaw (20. april 1942)
* Slaget om Hopong-Taunggyi (20.-24. april 1942)
* Slaget om Loilem (25. april 1942)
* Slaget om Lashio (29. april 1942)
* Slaget om Hsenwe (1. mai 1942)
* Slaget om Salween-elven (6.-31. mai 1942)
* Slaget om Hsipaw-Mogok Highway (23. mai 1942)

## Kilder
* Hsu Long-hsuen and Chang Ming-kai, *History of The Sino-Japanese War (1937–1945)*, 2nd Ed. ,1971. Translated by Wen Ha-hsiung , Chung Wu Publishing; 33, 140th Lane, Tung-hwa Street, Taipei, Taiwan Republic of China.
* Jon Latimer, *Burma: The Forgotten War*, London: John Murray, 2004.
*  Orbat of the Chinese Expeditionary Force in Burma – 1942
*  Japanese forces in Burma, The 1942 Campaign
* 中国抗日战争正面战场作战记 (China's Anti-Japanese War Combat Operations) 
** Forfatter : Guo Rugui, editor-in-chief Huang Yuzhang 
** Forlag : Jiangsu People's Publishing House 
** Utgivelsesdato : 2005-7-1 
** ISBN 7214030349 
** Online på kinesisk https://web.archive.org/web/20090116005113/http://www.wehoo.net/book/wlwh/a30012/A0170.htm
***  第八部分：太平洋战争爆发后的中国抗战中国远征军入缅援英作战 1 (Den kinesiske ekspedisjonsstyrken går inn i Burma for å hjelpe Storbritannia)

## Eksterne lenker
* Kart over Burma under 2. verdenskrig Viser jernbane, veier og grenser.
Coats Land

**Coats Land** er et landområde på det antarktiske kontinent beliggende vest for Dronning Maud Land og øst for Weddellhavet (20-35° vestlig lengde). Den nordøstre delen ble oppdaget av William S. Bruce på Scotia-ekspedisjonen 1902&ndash;1904. Han navnga området etter James Coats jr. og major Andrew Coats, ekspedisjonens to hovedsponsorer. Den tyske antarktisekspedisjonen 1911–13 under ledelse av Wilhelm Filchner og Endurance-ekspedisjonen 1914–17 under ledelse av Ernest Shackleton gjorde ytterligere oppdagelser i området.

Området inngår i Storbritannia og Argentinas krav i Antarktis.

## Referanser
Metoden

***Metoden*** er en roman av den norske forfatteren Ola Bauer, utgitt i 1985.

Romanens hovedperson *Bo Brandt* er på reise gjennom livet, og gjennom verden – med lengre opphold i Rio og i Afrika, bort fra en destruktiv barndom i en skipsrederfamilie, med en autoritær og nyrik far. Romanen skildrer også ulikhetene mellom Bo og den farslojale, skoleflinke broren Jon. Jon lar seg kue, går befalsskolen og handelshøyskolen, går inn i firmaet og bygger hus nederst i hagen.

Romanen har blitt karakterisert som en roman om «følelseskulde og om ondskap som går i arv»

## Referanser
24. serierunde i Premier League 2008/09

**24. serierunde i Premier League 2008/09** begynte lørdag 31. januar 13:45 med Stoke City – Manchester City. 16:00 ble det spilt det seks kamper før Manchester United avslutta dagen hjemme mot Everton 18:30. Søndag 1. februar spilte Newcastle United – Sunderland 14:30 og Liverpool – Chelsea avslutta runden 17:00.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Georgias kvinnelandslag i fotball

**Georgias kvinnelandslag i fotball** representerer Georgia i internasjonal fotball. Georgia meldte seg opp i kvalifiseringen til EM i 1999, men trakk seg etter to kamper, mot Jugoslavia (0-11) og Tyrkia (0-1). Deretter var Georgia ute av kvalifiseringer fram til kvalifiseringen til EM i 2009. Der var Georgia i innledende gruppe med Tyrkia, Nord-Irland og Kroatia. Georgia endte sist med null poeng.

Georgia vant sin første kamp 11. mai 2009, med 3-1 over Republikken Makedonia, og scoret også sitt første mål i en obligatorisk kamp dette året, med 1-3 mot Skottland i kvalifiseringen til VM 2011. Likevel satte man også en negativ rekord dette året; kvalifiseringen åpnet med 0-15 for Danmark. Georgia endte til slutt nederst i femlagsgruppa, men klarte sitt første poeng i en offisiell kamp med 1-1 mot Bulgaria hjemme.
Rosapenna

***Rosapenna*** er en roman av den norske forfatteren Ola Bauer, utgitt i 1983.

Hovedpersonen *Jo Vendt*, som har mye til felles med forfatteren, er journalist, og reiser til Belfast i 1973 for å dekke Konflikten i Nord-Irland. Han innleder et forhold til en katolsk kvinne, og blir engasjert i både menneskene og konflikten. Romanen har bakgrunn i Bauers eget dype forhold til Irland og «det irske problemet».

Romanen har blitt karakterisert som en «genistrek»

Et avsnitt i romanen har blitt dramatisert av Bauer selv, under tittelen *Vesper*.

## Referanser
Enderby Land

**Enderby Land** er et landområde på det antarktiske kontinentet beliggende øst for Dronning Maud Land og vest for Kemp Land. Området inngår i Australias krav i Antarktis, Australian Antarctic Territory.

USA definerer Enderby Land som området fra Shirasebreen ved omtrent 44°38' østlig lengde til William Scoresby Bay ved 59°34' østlig lengde, mens Australia definerer ytterpunktene som 45° og 55° østlig lengde.

Enderby Land ble oppdaget i februar 1831 av John Biscoe på Tula-ekspedisjonen og oppkalt etter skipets reder Enderby Brothers i London. 22. desember 1929 landet Hjalmar Riiser-Larsen og Finn Lützow-Holm fra den tredje Norvegia-ekspedisjonen på Enderby Land og plantet det norske flagget. Deretter karla de vestkysten av Enderby Land.

Amundsen Bay, Casey Bay, Scott Mountains, Tula Mountains og Napier Mountains er beliggende i Enderby Land. De høyeste toppene i Enderby Land Coast Ranges er Mount Elkins (2&nbsp;300 moh), Simpson Peak (1&nbsp;720 moh) og Mount Codrington (1&nbsp;520 moh).

## Referanser
Norge under Vinter-OL 1924

**Norge under Vinter-OL 1924**. Fjorten sportsutøvere, tretten menn og én kvinne, fra Norge deltok i fem sporter under Vinter-OL 1924 i Chamonix. Norge ble beste nasjon med fire gull-, sju sølv- og seks bronsemedaljer.

## Medaljer

## Medaljevinnerne

## Nordiske grener

### Langrenn

### Kombinert

### Skihopping

## Hurtigløp på skøyter

**[[Hurtigløp på skøyter under Vinter-OL 1924 – Sammenlagt herrer|Sammenlagt]]** 
Distanser: 500 meter, 1500 meter, 5000 meter og 10&nbsp;000 meter.

## Kunstløp

## Eksterne lenker
* Norges resultater i Vinter-OL 1924 hos olympedia.org
Argentina under Vinter-OL 1928

**Argentina under Vinter-OL 1928**. Ti sportsutøvere, alle menn, fra Argentina deltok i én øvelse under Vinter-OL 1928 i St. Moritz. Argentina vant ikke noen medaljer. OL-troppen besto av ti bobkjørere. De to boblagene kom på fjerde- og femteplass.

## Medaljer

## Eksterne lenker
* Resultater og profilside  på sports-reference.com
Liga ASOBAL

**Liga ASOBAL** er den profesjonelle håndballigaen for menn i Spania. Den ble etablert som Liga ASOBAL i 1990, og hadde en forløper fra 1958 med navnet División de Honor. 16 klubber spiller i Liga ASOBAL. De norske landslagsspillerne Håvard Tvedten  og Christoffer Rambo (BM Valladolid), André Jørgensen (Club Deportivo Bidasoa), Ole Erevik (Ademar León og Club Deportivo Bidasoa), Stian Vatne (CAI BM Aragón), Kristian Kjelling (Portland San Antonio) samt Glenn Solberg og Frode Hagen (begge FC Barcelona) har tidligere spilt i Liga ASOBAL.

## Seriemestere Primera División Nacional

* 1951–52 – 
* 1952–53 – 
* 1953–54 – 
* 1954–55 – 
* 1955–56 – 
* 1956–57 – 
* 1957–58 – 
## Seriemestere División de Honor

* 1958–59 – 
* 1959–60 – 
* 1960–61 – 
* 1961–62 – 
* 1962–63 – 
* 1963–64 – 
* 1964–65 – 
* 1965–66 – 
* 1966–67 – 
* 1967–68 – 
* 1968–69 – 
* 1969–70 – 
* 1970–71 – 
* 1971–72 – 
* 1972–73 – 
* 1973–74 – 
* 1974–75 – 
* 1975–76 – 
* 1976–77 – 
* 1977–78 – 
* 1978–79 – 
* 1979–80 – 
* 1980–81 – 
* 1981–82 – 
* 1982–83 – 
* 1983–84 – 
* 1984–85 – 
* 1985–86 – 
* 1986–87 – 
* 1987–88 – 
* 1988–89 – 
* 1989–90 – 
## Seriemestere ASOBAL

* 1990–91 – 
* 1991–92 – 
* 1992–93 – 
* 1993–94 – 
* 1994–95 – 
* 1995–96 – 
* 1996–97 – 
* 1997–98 – 
* 1998–99 – 
* 1999–00 – 
* 2000–01 – 
* 2001–02 – 
* 2002–03 – 
* 2003–04 – 
* 2004–05 – 
* 2005–06 – 
* 2006–07 – 
* 2007–08 – 
* 2008–09 – 
* 2009–10 – 
* 2010–11 – 
* 2011–12 – 
* 2012–13 – 
* 2013–14 – 
* 2014–15 – 
* 2015–16 – 
* 2016–17 – 
* 2017–18 – 
* 2018–19 – 
* 2019–20 – 
* 2020–21 – 
* 2021–22 – 
* 2022–23 – 
* 2023–24 – 

## Eksterne lenker
*
Costa Ricas riksvåpen

**Costa Ricas riksvåpen** er det heraldiske kjennetegnet for den sentralamerikanske republikken Costa Rica. Riksvåpenet i sin nåværende utforming ble offisielt i 1998, og er basert på en tidligere versjon fra 1848. 

I våpenet er det sju stjerner som representerer landets sju provinser. De tre vulkanene, på en landstrekning mellom to hav, symboliserer vulkanene Barva, Irazú og Poás. På hvert hav seiler det et skip, to havene er Det karibiske hav (bakerst) og Stillehavet (fremst), som ligger på hver sin side av den smale landstrekningen. Soloppgangen er et symbol på håpet om ei lys framtid. «America Central» på båndet over skjoldet er til minne om Den mellomamerikanske føderasjonen.

Den 29. september 1848 ble riksvåpenet endret, det gjennomgikk små forandringer også i 1906, 1934 og  1964. Under den siste endringen 5. mai 1998, ble de fem stjernene i himmelen supplert med to stjerner for nye provinser.

## Referanser
Irazú

**Irazú** er en aktiv stratovulkan i Costa Rica, 30 kilometer vest for byen Cartago. Vulkanens høyeste punkt er 3432 meter over havet (2006), og den har en uregelmessig kjegleform. Den er den høyeste aktive vulkanen i Costa Rica, og kan fint ses  fra hovedstaden San José de dagene fjellet ikke er dekka av tåke.

## Navnet
Ved foten av vulkanen levde det på 1500-tallet en folkegruppe som het istarú, og det er sannsynligvis her Irazú har fått navnet sitt fra. Det er imidlertid en liten mulighet for at ordet er baskisk, ettersom *irazú* betyr «Bregnestedet» og fjellsidene flere steder er overvokst av bregner. Navnet dukka ikke opp før på 1600-tallet; tidligere het vulkanen Cargagos.

## Aktivitet
Irazú har hatt mange utbrudd i moderne tid – minst 23 ganger siden det første registrerte utbruddet i 1723. Det seineste utbruddet begynte i 1963 og fortsatte til 1965. Utbruddet begynte samme dag som president John F. Kennedy var på statsbesøk i Costa Rica, og dekka hovedstaden San José og store deler av det sentrale høylandet med aske.

Siden utbruddet i 1963–1965 har vulkanen vært inaktiv, men de ofte forekommende jordskjelva i området tyder på at magmaen fremdeles beveger på seg under fjellet. Toppen av vulkanen har flere kratere, hvorav et av dem har blitt til en grønn sjø.
Noble patria, tu hermosa bandera

***Noble patria, tu hermosa bandera*** er Costa Ricas nasjonalsang. Den har vært i bruk siden 1852, og ble offisiell 10. juni 1949. Den har hatt ulike tekster; dagens tekst ble skrevet av José María Zeledón Brenes som et bidrag til en konkurranse utlyst av regjeringa i 1903. Musikken er komponert av Manuel María Gutiérrez Flores.

## Tekst
Noble patria, tu hermosa bandera 
expresión de tu vida nos da; 
bajo el límpido azul de tu cielo 
blanca y pura descansa la paz. 

En la lucha tenaz, 
de fecunda labor 
que enrojece del hombre la faz, 
conquistaron tus hijos 
labriegos sencillos 
eterno prestigio, estima y honor. 

¡Salve, o tierra gentil! 
¡Salve, o madre de amor! 
Cuando alguno pretenda 
tu gloria manchar, 
verás a tu pueblo valiente y viril, 
la tosca herramienta en arma trocar. 

Salve oh Patria tú pródigo suelo, 
dulce abrigo y sustento nos da; 
bajo el límpido azul de tu cielo 
¡vivan siempre el trabajo y la paz!

## Eksterne lenker
* Lydfil med nasjonalsangen
Muskatnøttslekten

**Muskatnøttslekten** (*Myristica*) er en planteslekt i muskattnøttfamilien, oppkalt etter en av sine mest brukte arter – muskatnøtt *(Myristica fragrans)*. Slekten ble systematisert av botanikeren Robert Brown, som også var oppdageren av Brownsk bevegelse. Artene vokser i tropisk Asia og Australasia.

Slekten omfatter om lag 100 arter av trær og busker, hvor ordet «muskatnøtt» strengt tatt brukes om frøene, som er om lag 2-3 mm store på de fleste artene. Mange av artene er små trær som har enkeltstående, avlange blader i samlet eller spredt vifteformasjon. 

## Taksonomi
Muskattnøttslekten består av ca. 100arter, hvorav de viktigste er:
* Muskatnøttfamilien *(Myristicaceae)*
** **Muskatnøttslekten** *(Myristica)*
*** *[[Muskatnøtt]]* *(Myristica fragrans)* – Indonesia, dyrket i Karibien
**** = syn. *Myristica aromatica*  
**** = syn. *Myristica laurifolia* var. *lanceolata* 
**** = syn. *Myristica moschata* 
**** = syn. *Myristica officinalis*
*** *[[Papua-muskatnøtt]]* *([[Myristica argentea]])* – Papua Ny-Guinea
*** *[[Myristica inutilis]]* 
*** *[[Bombay-muskatnøtt]]* *([[Myristica malabarica]])* – India
*** *[[Myristica macrophylla]]* 
*** *[[Myristica otoba]]* 
*** *[[Myristica platysperma]]* 
 
Listen over arter er ikke uttømmende.

## Bruk
Noen av muskatnøttslektens arter brukes til framstilling av krydder, og dette har vært gjort siden middelalderen. Den fremste arten – muskatnøtt *(Myristica fragrans)*, er opprinnelig fra Bandaøyene i Indonesia, men dyrkes også i Karibia, særlig på øya Grenada. Krydderet muskat framstilles av selve frøene, som tørkes. 

De beslektede artene papuamuskat (Myristica argentea) fra Ny-Guinea og Bombay-muskat (Myristica malabarica) fra India brukes gjerne i krydderblandinger basert på *Myristica fragrans* for å tilføre smaksvariasjoner. I India brukes Bombay-muskat i flere matretter, det samme gjelder i Midtøsten og i Hellas. I Europa brukes muskattnøtt spesielt i retter med potet.

Muskatolje kan brukes som ingrediens i parfyme, matlaging, farmasi, hostesaft og i tannpasta. 

Muskat inneholder hallusinogenet *[[mysterisin]]*, som kan fremkalle en rus og kan være helseskadelig.

## Eksterne lenker
*
Tove Tellback

**Tove Tellback** (født 25. juli 1899 i Kristiania, død 20. januar 1986 i Oslo) var en norsk skuespiller.

## Filmografi (utvalg)
* 1933 – *[[Vi som går kjøkkenveien (film)|Vi som går kjøkkenveien]]* – Ellen, Becks datter 
* 1928 – *[[Cafe X]]* – Lilly 
* 1927 – *[[Troll-elgen]]* – Ingrid Rustebakke 
* 1926 – *[[Glomdalsbruden (film)]]* – Berit Glomgaarden

## Referanser


## Eksterne lenker
* 
* Tove Tellback i Scenewebarkivet
Belgia under Vinter-OL 1928

**Belgia under Vinter-OL 1928**. Tjuefem sportsutøvere fra Belgia, tjuetre menn og én kvinne, deltok i tre grener under Vinter-OL 1928 i St. Moritz. Belgia kom på delt åttendeplass på den uoffisielle medaljestatistikken med en bronsemedalje. OL-troppen besto av tretten ishockeyspillere, ti bobkjørere og to kunstløpere.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Rørengfly

**Rørengfly** (*Apamea unanimis*) er en sommerfugl som tilhører familien nattfly (Noctuidae). Den er funnet nord til Møre og Romsdal i Norge.

## Utseende
Et middelsstort (vingespenn 32 – 36 mm), gråbrunt nattfly, en av de minste *[[Apamea]]-*artene. Den kan ligne mye på de to artene av grasengfly (*Mesapamea* spp.), men i motsetning til disse har den en grå flekk midt i bakvingen, den flyr dessuten tidligere på sommeren. **Forvingen** er gråbrun med tydelige nyre- og ringmerker litt foran midten, nyremerket er hvitaktig i den ytre delen. Ellers er tegningene gjerne utydelige, men man kan vanligvis se en smal, lys bølgelinje som går langs ytterkanten og danner en w i midten. **Bakvingen** er brungrå, lysere ved roten, med en nokså tydelig, oval, grå flekk litt innenfor midten.

## Levevis
Rørengflyet lever på fuktige steder som strender ved ferskvann, sumper og fuktenger. Larvene lever på røtter av strandrør (*Phalaris arundinacea*), takrør (*Phragmites australis*) og av og til søtgras (*Glyceria* spp.). De overvintrer som nesten utvokste. De voksne sommerfuglene flyr i juni – juli.

## Utbredelse
Arten er utbredt i Europa, unntatt lengst i nord, og videre østover til Amur. I Norge er den relativt vanlig langs kysten av Sørlandet, sjeldnere i Rogaland og langs Oslofjorden. Den er funnet så langt nord som Møre og Romsdal. Den var tidligere rødlistet i Norge, men man har funnet ut at den er vanligere enn man før hadde trodd.

## Kilder
* Norges sommerfugler – Rørengfly http://www.toyen.uio.no/fagene/zoologi/insekter/norlep/noctuidae/unanimis.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/apamea_unanimis.html
* *Apamea unanimis* på UK moths: https://web.archive.org/web/20071108050939/http://www.ukmoths.org.uk/show.php?bf=2331
## Eksterne lenker
*
Mormonsk fundamentalisme

**Mormonsk fundamentalisme** (eng. *Mormon Fundamentalism*) omfatter flere samfunn av De siste dagers hellige som  fremholder visse former for lære og praksis som ble fulgt i den tidligste tiden av trosretningens historie. Begrepet «fundamentalisme» brukes av flere av gruppene selv.

Disse gruppene har ingen organisatorisk forbindelse med Jesu Kristi kirke av siste dagers hellige, den største av kirkene, som har sitt hovedsete i Salt Lake City i Utah. Denne kirken markerer også sterk avstand til disse samfunnenes lære.

Mest markant er de gruppene som fremdeles fremholder og praktiserer polygami. Det kan imidlertid også dreie seg om andre ting, som at noen fremdeles utelukker afrikanere fra presteskapet. Tilhengere av disse samfunnene er spredt i flere forskjellige grupper, og de fleste av disse gruppene er små, og befinner seg hovedsakelig i det vestlige USA og Canada og det nordlige Mexico.

Noen av samfunnene har blitt kritisert for å gifte bort altfor unge personer, for tvangsekteskap, og for inngifte.

## Noen samfunn
* Fundamentalist Church of Jesus Christ of Latter Day Saints
* Latter Day Church of Christ (Kingston clan)
* Apostolic United Brethren
* Righteous Branch of the Church of Jesus Christ of Latter-day Saints
* True and Living Church of Jesus Christ of Saints of the Last Days

## Referanser


## Eksterne lenker
*
Jökulsárlón

**Jökulsárlón** er den største, og kanskje den mest kjente, bresjøen på Island. Den ligger ved sørenden av isbreen Vatnajökull mellom Skaftafell nasjonalpark og Höfn. Sjøen oppstod først i 1934–1935 og vokste fra 7,9 km² i 1975 til minst 25 km² i dag på grunn av kraftig smelting av isbreen. Med en dybde på om lag 284 meter er Jökulsárlón nå trolig den nest dypeste innsjøen på Island. 

Jökulsárlón ligger helt ved kysten og erosjon fra isbreen og elven som renner ut fra innsjøen vil trolig gjøre den om til en vik eller fjord en gang i fremtiden. Det er planer om å hindre dette siden den eneste veien i området går over et smalt eide mellom innsjøen og havet. 

Innsjøen ligger like ved Hringvegur, den islandske ringvegen, og busser har rute mellom Höfn og Reykjavík og stopper vanligvis her. Innsjøen er fylt med isfjell, som har kalva fra breen Breiðamerkurjökull.

Nær Jökulsárlón ligger det to andre bresjøer, Fjallsárlón og Breiðárlón.

## I media
Flere filmer har scenar fra Jökulsárlón, inkludert *[[Beowulf og Grendel]]*, *[[Tomb Raider]]*, *[[Die Another Day]]*, *[[Batman Begins]]* og *[[Med døden i sikte]]*.  

## Eksterne lenker
* 
* Bilder 
* Foto-essay av en tur til Jökulsárlón
* Bilder av Jökulsárlón fra www.islandsmyndir.is
* Informasjon
American Medical Association

**American Medical Association (AMA)**, grunnlagt i 1847 og registrert i 1897, er den største foreningen for leger og medisinstudenter i USA med 217 490 medlemmer per 2011 (blant totalt ca. 900&nbsp;000 praktiserende leger i hele USA). Foreningen har sitt hovedsete i Chicago. 

AMAs formål er å arbeide for å fremme medisinsk vitenskap til publikums beste, legenes og pasientenes interesser, forbedringer i helsevesenet, påvirke lovgivning som tjener leger og pasienter og samle inn midler til medisinsk utdannelse.

Foreningen utgir *[[Journal of the American Medical Association]]* (JAMA) som er verdens største medisinske tidsskrift med ukentlige utgivelser.

## Medlemskap
Tall for medlemskap som rapportert av AMA:

## Referanser


## Litteratur
* Burrow, James G. (1963): *AMA. Voice of American Medicine*. Johns Hopkins Press, Baltimore, Mass.
* Campion, Frank (1984): *The AMA and U.S. Health Policy Since 1940*. Chicago Review Press, Chicago, Ill., ISBN 0-91409-157-3.

## Eksterne lenker
*